127 
Újabb adatok Bereg vármegye flórájához. 
Neuere Beitráge zűr Flóra des Bereger Komitates. 
| Margittal Antal (Stubnyaftirdő). 
1912. é. augusztus hó elején oly czélból utaztam le Bereg- 
megyébe, hogy annak florisztikai szempontból még át nem kuta- 
tott részeit átkutassam és a « Magyar Cyperaceák» részére a 
Heleocharis carniolica-X és a H. ovata-X meggyüjtsem. Különösen 
nagy reményeket fűztem annak a helynek átkutatásához, amely a 
Latorcza és a Latorcza-csatorna között fekszik. Ez a hely rend- 
kívül bővizű, rajta sok a tölgyes s így erről a helyről még igen 
sok érdekes dolog kerülhet napfényre. Sajnos, tervemet nem való- 
síthattam meg, mert egész hónapon át folytonosan szakadt az 
eső s az egész vidéket elöntötte a víz. A Héleocharisokat is a víz 
alól kellett kihalásznom. A Heleocharis - ok gyűjtése azonban azt 
az érdekes eredményt szülte, hogy a Heleocharis carniolica még 
sem olyan ritkasága Beregmegyének, mint azt «A Magyar Bot. 
Lap.» 1911. évfolyam 388 lapon megjelent czikkemben említettem 
és hogy a Heleocharisok beregmegyei földrajzi elterjedésüket 
illetőleg pontosabb határokat tudtam megállapítani. A Heleocharis 
ovata jellemző növénye a Szinyák hegységnek. Különösen a Viz- 
nicze pataknak Felsőviznicze községtől feljebb eső részein s annak 
mellékpatakocskái mentén mindenütt megtalálható. E völgy 
némely vízállott árkaiban valósággal elnyomja a többi növényeket 
és gyepeket alkot. Hű kisérő társa e vidéken mindenütt a Heleo- 
charis carniolica , no ha tetemesebben gyérebb, mint az előbbi. A 
sík területen csak két helyen gyűjtöttem, Mezőterebes és Yár- 
palánka körül, de csak egy-egy tővel. A Viznicze pataktól nyu- 
gatra fekvő hegygerincznek a síkság felé eső részétől kezdve az 
uralmat teljesen a H. carniolica veszi át. Hegyi utak nedves 
helyein, forrásak körül, frissen ásott árkok oldalain, rétek és lege- 
lők vízállott helyein mindenütt igen seregesen és nagy tömeg- 
ben lép föl a H. carniolica. A síkon e H. nyugati, illetve déli 
előfordulásának határát az eddigi megfigyeléseim alapján a 
Munkács-Mezőterebes közti vasút, Mezőterebes és Beregrákos közti 
mezei út és Beregrákos-Ungvár közti országút mentén állapítom 
meg. Lehetséges, hogy e határon túl is előkerül még, de a leg- 
szorgosabb kutatásom mellett sem tudtam e határon túl a H. car- 
niolica-X megtalálni. E határon túl a H. carniolica-X helyettesíti 
a H. acicularis. Mocsaras, csendesen folyó sekély vizekben min- 
denütt megtalálható e piczinyke növény. Legtöbbet láttam Csongor 
